รัฐบาลห่วงใยสถานการณ์การแพร่ระบาดของโรคโควิด-19 ในช่วงฤดูหนาว ย้ำกลุ่ม 608 เข้ารับการฉีดวัคซีน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง โฆษกประจำสำนักนายกรัฐมนตรี กล่าวว่า รัฐบาลห่วงใยสถานการณ์การแพร่ระบาดของโรคโควิด-19 แนะนำให้กลุ่มเสี่ยง 608 รีบเข้ารับวัคซีนเข็มกระตุ้นที่สถานพยาบาลใกล้ชิด จากข้อมูลของกระทรวงสาธารณสุข ระบุว่า ผู้ที่เคยติดเชื้อสามารถกลับมาติดซ้ำได้อีกเพราะภูมิคุ้มลดลงหากเคยติดมาระยะหนึ่งแล้ว โดยย้ำให้ประชาชนยังคงปฏิบัติตามมาตรการป้องกันโควิด-19 ส่วนบุคคล ทั้งการสวมหน้ากากอนามัย ล้างมือบ่อยๆ เพื่อลดความเสี่ยงการติดเชื้อ และเนื่องจากในช่วงฤดูหนาว ประกอบกับประชาชนเริ่มผ่อนคลายการสวมหน้ากาก และมีการจัดกิจกรรมรวมตัวจำนวนมากในช่วงส่งท้ายปีทำให้เสี่ยงต่อการแพร่ระบาดของโรคมากขึ้น ย้ำให้ผู้ที่ไม่เคยได้รับวัคซีน กลุ่ม 608 หรือผู้ที่รับวัคซีนเข็มล่าสุดนานเกิน 3 เดือนขึ้นไป ให้มารับเข็มกระตุ้นเพื่อสร้างภูมิคุ้มกัน ลดการเสียชีวิตและการเกิดอาการรุนแรงโดยไม่มีค่าใช้จายยังสถานพยาบาลใกล้บ้านโดยไม่เสียค่าใช้จ่าย